《游黄岚坑》
明代·吴与弼

桃李薰太和，晴光烂如许。宁知明日花，不有宵来雨。

芳原纵游衍，呼童供笑语。徘徊绿萝峰，怅望清溪溆。

皞皞固同胞，熙熙尽吾与。悟彼静者心，乐此动时趣。

烟村归去迟，瞑色迷云墅。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。